Maailma teine reket hispaanlane Rafael Nadal soovitas teistel mängijatel enne Austraalia lahtiseid karantiini suhtumist uuesti läbi mõtestada.
CNN Christiane Amanpouri saates sõnas Rafael Nadal muuhulgas:
“Mul on väga kahju, et osad mängijad pidid olema ranges karantiinis, kuid siia tulles teadsime, et turvameetmed on ranged, kuna riik tuleb tuleb tänu sellele pandeemiaga hästi toime. Muidugi võime kurta, kuid vaatame olukorda ka teise nurga alt. Mõelge vaid, kui palju inimesi kogu maailmas sureb. Paljud inimesed kaotavad vanema ega saa nendega isegi hüvasti jätta. Kuid kas me kurdame karantiini üle? See pole mingi filosoofiline asi, see on tegelik elu. Minu riigis toimuvad sellised asjad, mu lähedased kannatavad selle olukorra tõttu.”
“Muidugi on täielikus isolatsioonis olevate mängijate jaoks praegu väga raske, kuid vähemalt oleme juba Austraalias ja saame kindlasti mängida. Kogu maailmas on raskusi, nii et meil pole õigust kurta, Lõppude lõpuks oleme privilegeeritud inimesed, kellel on võimalus oma asju ajada,” ütles lõpetuseks Nadal.